rlitschk/wikidir huggingface dataset:
Norbert „Noppa“ Joos (* 6. September 1960 in Chur; † 10. Juli 2016 bi den Afstieg vun’ Piz Bernina) weer en Swiezer Bargstieger un Bargführer. Sien Loopbahn fung all fröh an. So hett he all mit 12 Johr dat Matterhorn besteegen. Kört vör sien 20. Gebortsdag harr he all de dree groot Nordwanden vun de Alpen besteegen (Eiger, Matterhorn un Grandes Jorasses). Mit dat Bestiegen vun den Denali hett he sück to dat Höhenbargstiegen towendt. He hett 13 vun de 14 Achtduusender besteegen: To dat Bestiegen vun all Achtduusender fehl hüm blots noch de Mount Everest (8848 m), an de sien Bestiegen he in’ Mai 2008 scheitern dee. Joos haarr seggt, dat he kien wiederen Versöök ünnernehmen wull. Dat weer sien Teel ween, all Achtdussender ahn tosätzlichen Suerstoff to bestiegen. De Everest leeg aber siet sien 2006 in’ Afstieg vun den Kangchendzönga erleeden Hirnslag buterhalv vun sien Mögelkeiten. Siet 1990 bedreev he en Bargsportgeschäft in Chur, in dat he nah eegen Angaven 60 % vun sien Arbeitstiet verbroch. Buterdem hett he as Bargführer arbeit. An fröhen Nahmiddag vun den 10. Juli 2016 befunn sück Norbert Joos bi den Afstieg vun den Piz Bernina tosommen mit twee Gasten in en Dreeerseilschap
De Geelsnavelaante (Anas undulata) is en Aart ut de Familie vun de Aantenvagels. Dor höört se to de Swemmaanten mit to, un dor nu wedder to de Aanten an sik. Geelsnavelaanten slaht, wat Grötte un Gestalt angeiht, na de Graue Aante. In’n Döörsnitt weegt se bi 900 g. Waart un Aante verscheelt sik nich groot. De Waart is en beten grötter un hett en langern Hals. De Koppfeddern sund wat dunkerer, as bi dat Seken. . Dat gifft twee Unneraarden: de „Helle Geelsnavelaante“ (Anas undulata undulata). Hier hannelt sik dat um de Nominatform bi. de “Dunkere Geelsnavelaante” (Anas undulata rueppelli). Um de Aante un ehre beiden Unneraarden mutt een sik keen Sorgen maken. De Bestand is nich in Gefohr. De helle Unneraart siedelt an de Meere in Afrika siene Savannen. Faken to sehn is se sunnerlich in Süüdafrika. Dor overwintert bi 60.000 Vagels. De dunkere Unneraart leevt in lüttje Populatschonen in dat Hoochland vun Äthiopien. Dor kummt se in de hogen Barge bit up 4.000 m Hööchde vor. Butendem is se in Oostafrika to finnen. Geelsnavelaanten boot ehre Nester an’n leevsten up drögen Grund unner Strüker. Dor leggt se tein bit twolf cremefarvte Eier in un bröödt 27 bit 29
Aken betekent Aken, Stadt in Noordrhien-Westfalen, Aken, Stadt in’n Landkreis Anholt-Bitterfeld, Sassen-Anholt. Aken oder van Aken is de Familiennaam von Adolf Friedrich Aken (1815–1870), düütschen Philoloog un Pädagoog, Adolph Christoph von Aken (1713–1768), düütschen evangeelsch-lutherschen Geistlichen un Schriever, Anthonis van Aken, nedderlandschen Glasmaler, Arnold van Aken, fläämschen Maler, François van Aken, fläämschen Maler, Frank van Aken (* 1970), nedderlandschen Opernsinger, Hugo Karel Van Aken (* 1951), belgischen Dokter, Jan van Aken (üm 1470–1537), nedderlandschen Bildhauer, Jan van Aken (1614–1661), nedderlandschen Maler, Jan van Aken (* 1961), düütschen Politiker, Jan van Aken (* 1961), nedderlandschen Schriever, Jeroen Anthoniszoon van Aken (üm 1450–1516), nedderlandschen Maler, Johann Aken (üm 1629–1689), Barockmaler in’n Oostseeruum, Johann van Aken (1915–1988), düütschen Politiker, Joost van Aken (* 1994), nedderlandschen Footballspeler, Josef van Aken (üm 1700–1749), fläämschen Maler, Piet van Aken (1920–1984), fläämschen Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lent betekent Kortwoort för Lentmaand; kiek ünner März, Synonymbegreep (poet.) för Fröhling, Synonymbegreep (poet.) för Minschenoller, Lent-Kasern, Kasern in de Stadt Rodenborg in’n Landkreis Rodenborg, Neddersassen, Lent, Gemeen in’n Kreis Oostholsteen, Sleswig-Holsteen, Bad Lent-Gremsmöhl, Oortsdeel vun de Gemeen Lent, Sleswig-Holsteen, Lent, Oort in de Gemeen Nijmegen, Nedderlannen, Lent, Gemeen in dat Département Ain, Frankriek, Lent, Gemeen in dat Département Jura, Frankriek. Lent is de Familiennaam von Alfred Lent (1836–1915), düütschen Architekt un Inschenör, Arie van Lent (* 1970), nedderlandsch-düütschen Footballspeler un -trainer, Dieter Lent (* 1934), düütschen Historiker un Schriever, Eduard Lent (1831–1911), düütschen Mediziner un Politiker, Friedrich Lent (1882–1960), düütschen Jurist, Helmut Lent (1918–1944), düütschen Fleger, Herman Lent (1911–2004), US-amerikaanschen Entomoloog, Hugo Lent (1827–1915), düütschen Architekt, James Lent (1782–1833), US-amerikaanschen Jurist un Politiker, Johannes à Lent (1654–1696), düütschen Theoloog, Norman F. Lent (1931–2012), US-amerikaanschen Jurist un Politiker, Wilhelm Johann Heinrich Lent (1792–1868), düütschen Jurist, Wilhelm van Lent (* 1924), nedderlandschen Footballspeler. Kiek ok bi: Lend, Lens. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Sülveraante (Anas versicolor), ok Sülverkricke oder Sülverteeling nömmt, is en Aart ut de Familie vun de Aantenvagels. Dor hannelt sik dat um en lüttje Aante mit en dunkeren Upperkopp un bruun-beigen Gesicht un Hals bi. Se warrt to de Swemmaanten, un dor nu wedder to de Aanten an sik rekent. Tohuse is se in’n Süden vun Süüdamerika. Ok up de Falklandinseln kummt se vor. Waart un Aante verscheelt sik nich groot. De Waarten weegt in’n Döörsnitt bi 440 g un sünd dor en beten grötter un swaarer mit, as de Seken, de in’n Döörsnitt bi 370 g wegen doot. Dat Lief warrt 38 bit 45 cm lang. Beide Geslechter sünd boven up’n Kopp schokoladenbruun, man bi de Seken is düsse Farv na’n Unnerkopp hen nich so düütlich afsett. Vunwegen de Koppfarv kann düsse Aante dor, wo se vorkamen deit, mit keen annere Aantenaart dör’nanner brocht weern. In de Brödeltied hollt sik de Sülveraante meist an flacke Dieken, Meere un natte Wischen in dat Grasland up. Sunnerlich rund um Buenos Aires to, un up de Falkland-Eilannen, wo up de Fennen bannig veel Veeh tagen warrt, is se faken an to drepen. Wenn se nich bröden deit, is se ok in
Joseph "Joe" Halpin Fargis IV (* 2. April 1948 in New York City, New York) is en US-amerikaansch Springrieder. He hett bi de Olympisch Spelen 1984 in Los Angeles de Goldmedaille in de Mannschafts- un de Eenzelwertung wunnen. Bi de dorup folgen Olympisch Spelen 1988 in Seoul kunn he in de Mannschapswertung nochmal en Sülvermedaille winnen. Olympisch Spelen 1984 in Los Angeles: Goldmedaille Mannschap (gemeensam mit Leslie Burr, Conrad Homfeld un Melanie Smith) 1984 in Los Angeles: Goldmedaille Eenzel up Touch of Class 1988 in Seoul: Sülvermedaille Mannschap up Mill Pearl (gemeensam mit Gregory Best, Lisa Ann Jacquin, Anne Kursinki) wiedere: Panamerikaansch Spelen 1975 in Mexiko-Stadt: Goldmedaille Mannschap Ergevnisse bi Olympisch Spelen (afropen an' 7. Mai 2014) Joe Fargis in de Datenbank vun Sportsreference.com (engelsch)
Alexander Boris de Pfeffel Johnson (* 19. Juni 1964 in New York City, USA) is en brittschen Publizisten un Politiker vun de Conservative Party, de siet den 24. Juli 2019 Premierminister vun dat Land is. Vun Mai 2015 af an sitt he for den Wahlkreis Uxbridge and South Ruislip in'n Westen vun Greater London in dat brittsche Unnerhuus. Vun den 13. Juni 2016 bit 9. Juli 2018 weer he Butenminister in dat Kabinett May. 1999 bit Dezember 2005 hett he dat konservative Nahrichtenmagazin The Spectator rutgeven. Vun Juni 2001 bit Juni 2008 hett he as Afordenten vun den Wahlkreis Henley in't Unnerhuus seten. Vun Mai 2008 bit Mai 2016 is he Borgermeester vun London ween. Vun Februar 2016 af an weer he Baas vun de Brexit-Kampagne vun de Lüde, de Grootbritannien mit dat Referendum an’n 23. Juni 2016 ut de Europääsche Union rutföhren wollen. Düt Referendum is en Slumpslag ween, vundeswegen is he as een vun de Favoriten for den Platz vun Premierminister David Cameron ankeken wurrn, de na dat Referendum Bott geven harr. Denn hett he avers bekannt maakt, datt he düt Amt nich hebben woll. Johnson is en bannig bekannten Politiker in sien Land un veel Lüde möögt
Farvenspeel is een Musikband ut Sleswig-Holsteen mit offischellen Sitt in Groot Rheid. Ehr Naam bit 2015 weer Zweistimmig & Freund(e). De Grupp singt sülv komponeerten Leeder in Hoochdüütsch un Plattdüütsch un covert frömde Songs (Hochdüütsch, Plattdüütsch un Engelsch). Dat Repertoire ümfatt Leeder vun de Folk-, Country- un Pop-Genres. Vun 2006 bis 2010 bildt Tanja un Carsten Arndt een Duo. Tosammen mit Jörg Paulsen, de 2010 to dat Duo tokamen weer, gründt de twee de Sleswiger un Eckernföörer Musikgrupp Zweistimmig & Freund(e), de ok CD's - deelwies tosammen mit anner Singer - opnohmen hett. 2016 is de Naam ännert un de eerste CD ünner de nigen Band-Naam Farvenspeel: Zeitlos rutgeven worrn. Veer nigen Bandmitglieder sünd 2016 ok tokamen: Ulf Engels, Vitalie Chian, Nadine Timm un Sandra Strohn. als Zweistimmig und Freund(e): Alles neu CaTaJoe Was für eine Zeit Eckernförde macht Musik (tosammen mit anner Interpreten) als Farvenspeel: Zeitlos Omas Rezepte Dat Wildschwien Du bist wieder da Eckernförder Jung Einfach nur zu Haus sein Farvenspeel Großstadt Cowboy Ich frag (mich) Ik föhl mi wohl Lang Tied Du bist wieder da Miene Hand Nur ein Flügelschlag Nur mit Dir Omas Rezepte Op di luert Partygefahr Scheiß drauf Schietwedder Shopping Queen Sylt (Hoochdüütsch) Sylt
Diedrich Schröder (* 5. Mai 1922 in Hammelwardersand; † 18. Dezember 2009 in Door'm) weer en düütschen Buur un Politiker von de CDU. Schröder is 1922 as Söhn von en Buur op Hammelwardersand boren. Na dat Abitur 1941 is he na de Wehrmacht inberopen worrn un weer bet 1945 Soldaat in’n Tweten Weltkrieg. 1946 hett he anfungen Bueree an de Universität Göttingen to studeren. Da Studium hett he 1949 as Diplom-Landweert afslaten. Schröder hett 1950 as Landweert un Tüchter den Wilhelminenhoff in Door'mersiel övernahmen. 1965 is he Vörsitter von’n Vereen von de Oostfreeschen Stammvehtüchters worrn un weer von 1967 bet 1986 Präsident von dat Oostfreesche Landvolk. Von 1981 bet 1992 weer he Präsident von de Düütsche Sellschop för Tüchtungskunn un is 1992 Ehrenpräsident von de Sellschop worrn. Schröder is 1960 in de CDU ringahn. För de CDU weer he von 1969 bet 1983 Maat von’n Düütschen Bundsdag. He is jümmer över de Landslist Neddersassen wählt worrn. Von 1976 bet 1983 weer Schröder Viez-Vörsitter von’n Utschuss för Ernährung, Bueree un Forsten. Rudolf Vierhaus und Ludolf Herbst (Rutgevers): Biographisches Handbuch der Mitglieder des Deutschen Bundestages 1949–2002. Band 2, N–Z, Saur, München 2002, ISBN 3-598-23782-0, S. 781 Normdaten: GND: 1035137089 (OGND, AKS) |
Sir Peter Mansfield (* 9. Oktober 1933 in London; † 8. Februar 2017) weer en britisch Physiker, emeriteert Perfesser för Physik an de University of Nottingham, de 2003 den Nobelpries för Physiologie oder Medizin tospraaken wurr. Den kreeg he gemeensam mit Paul Christian Lauterbur för hör Opdecken in' Tosommenhang mit de Magnetresonanztomographie. Peter Mansfield wurr 1933 in den Stadtdeel Lambeth in London as Söhn vun den Gasinstallateur Sidney George Mansfield un sien Fru Rose Lillian boren. He weer de jüngste vun dree Bröers, sien öllere Geschwister weern Conrad William un Sidney Albert, un is in Camberwell upwussen. As he söss Johr olt weer brook de Tweete Weltkrieg ut un he wurr as Kind wiels de Kriegsjohren dreemal ur London evakueert. So verbroch he eerst en paar Week in Seven Oaks un later tweemal in Torquay. Nah den Krieg hett he sien Schoolutbillen1948 an de Secondary School in Peckham afslooten. Dornah hett he dree Johr bi en Maler arbeit. Dornah hett he sien Interesse an RakeetRaketen opdeckt un kreeg en Job bi dat Ministry of Supply an dat Rocket Propulsion Department in Westcott, Buckinghamshire. Nah 18 Maand wurr he to de Armee inberopen un bleev dor för twee Johr un kehr
Theresa Mary May (engl. təˈriːzə ˈmeəri meɪ; * 1. Oktober 1956 as Theresa Mary Brasier in Eastbourne, England) is en brittsche Politikersche. Se is Baas vun de Conservative Party. Vun den 13. Juli 2016 bit to'n 24. Juli 2019 weer se Premierministersche vun dat Vereenigte Königriek. Vördem weer se vun Mai 2010 af an Binnenministersche (Home Secretary; Kabinett Cameron I, II). Theresa May hett 1980 den Bankmanager Philipp John May hieraat‘. Em harr se in ehre Studententied in Oxford kennen lehrt. De beiden hefft keen Kinner. Theresa May hett de Krankheit Diabetis mellitus. Dat is 2013 rutkamen. May höört to de Church of England mit to un besocht dor regelmatig de Karken. Se hett mol seggt, de christliche Gloven weer en wesentlichen Bestanddeel vun allens, wo se vun overtüügt weer. List vun de Premierministers vun Grootbritannien Theresa May, in: Internationales Biographisches Archiv 49/2013 vun’n 3. Dezember 2013 Theresa May. Mehr Biller, Videos oder Audiodateien to’t Thema gifft dat bi Wikimedia Commons. Offiziell Websteed vun Theresa May (engelsch) Profil vun Theresa May up de Websteed vun de brittsche Regeerung (engelsch) Profil vun Theresa May up de Websteed vun dat brittsche Parlament (engelsch) John C. Wells: Longman Pronunciation Dictionary. Harlow, England: Pearson
Funnix is en Stadtdeel vun de Stadt Wittmund in den glieknamigen Landkreis Wittmund in Neddersassen. Dörp un Kar Funnix liggen up en Warft. As Funnix in dat 11. Johrhunnert grünnd wurr, weer de Diekbau as Hoochwaterschuul an de Noordsee noch nich so utpräägt. Meestens hett man de Oortschapen up künstlich upschütt Hümpels, de so nömmt Warften, anleggt. Tosätzlich geev dat bi Funnix aber ok en leegen Diek. Südlich vun Funnix sünd vermootliche Fundamentreste vun en Borg ut dat 15. Johrhunnert, de Ihnkeburg, funnen wurrn. Eerstmals wurr Funnx 1420 in en Oorkunn as Ffuneckesze nömmt. Anner Beteken weern: Funekezen, Funekesen (1442) un to Funnixe (1491). De hüdige Schrievwies is siet 1787 beleggt. Eerst um 1550 fung dat systematische Indieken vun Deelen vun de Harlebucht to Landgewinnen an, 1599 wurr de Sieloort Funnixsiel nördlich vun Funnix an den nee entstahn Diek grünnd. Dat Landgewinnen gung dornah wieder, so dat 1658 Neefunnixsiel grünnd wurr un dat bitherige Funnixsiel in Oltfunnixsiel umnömmt wurr. De nee Dieken in dat Harlingerland hullen aber nich jeder Hoochwater stand. De swoorste Stormfloot in de Geschichte vun Oostfreesland weer dee Wiehnachtsfloot van' 24. up den 25. Dezember 1717. Dat Meerwater hett groot Verwöstungen un Överflooten in wiet Deelen vun
Diese Wikidata Liste der Söhne und Töchter von Gemeen Buxthu (und den untergeordneten Verwaltungseinheiten, z.B. Ooldklooster) wird automatisch aus Wikidata gefüllt. Personen ohne Artikel in der Plattdeutschen Wikipedia sind kursiv gekennzeichnet und direkt mit dem Datensatz in Wikidata verlinkt. Um eine Person in diese Liste aufzunehmen, muss sie in Wikidata mit Geburtstag und Geburtsort (Buxthu oder untergeordneten Verwaltungseinheiten) versehen sein. Taucht ein existierender Plattdeutschen Wikipedia-Eintrag für eine Person hier nicht auf, liegt hierzu höchstwahrscheinlich kein oder ein unvollstädiger Wikidata-Eintrag vor. Bitte gern in Wikidata anlegen, mit dem Plattdeutschen Artikel verlinken, komplettieren und diese Liste manuell aktualisieren (s.u.). Taucht eine Persone hier fälschlicherweise auf, liegt das an den Wikidata Einträgen für dessen Geburtsort und der Zuordnung des Geburtsorts zu den darüberliegenden Verwaltungseinheiten (siehe z.B. Verwaltungsgliederung Landkreis Stade ). Bitte genau Belege prüfen und ggf. in Wikidata den Geburtsort ergänzen und den alten nicht löschen, sondern als "Missbiligter Rang" kennzeichnen (siehe F. C. S. Schiller (Q819293)). Die Liste wird über die Vörlaag:Person Row (Name, Geburtsjahr, Todesjahr und Liste der Tätigkeiten) formatiert. Bei Tätigkeiten ohne Plattdeutsche Bezeichnung (Label) können dort Wikidata-IDs auftauchen, diese bitte gern in Wikidata übersetzen und diese Liste manuell aktualisieren (s.u.). Disse List warrt dör dissen Bot in wisse Tiedafstänn
Home Office (vörmols ok Home Department) is de Naam or dat brittsche Binnenministerium. Dat is tostännig for all Angelegenheiten vun de Binnere Sekerheit, den Stried gegen Verbreken, Drogenhannel un Terrorismus un for Datenschutz. Ok Grenzschutz un dat Afwehren vun Illegale Migratschoon höört to siene Upgaven. Binnenministersche (Home Secretary) is in'n Momang Amber Rudd. Se hett ehren Posten an'n 13. Juli 2016 antreden, nadem Vorwesersche Theresa May to'e ne'e Premierministersche benömmt wurrn weer. An'n 17. März 1782 hefft de beiden brittschen Ministerien, de dat geven hett, nee Naams kregen. Dat bitherige „Süüdliche Departement“ (tostännig for England sien Süden, Ierland un for dat Utkamen mit de nich-protestantschen Staten vun Europa) hett den ne'en Naam Home Office kregen. Dat „Nöördliche Departement“ (tostännig for England sien Norden, for Schottland un for dat Utkamen mit de protestantschen Staten in Europa) is vun düssen Dag af an Foreign Office nömmt wurrn. Dormols sünd ok all binnere Angelegenheiten an dat Home Office gahn, un all Angelegenheiten, de mit'n Utland to doon harrn, an dat Foreign Office. All brittsche Ministerien, de later inricht' wurrn sünd, sünd tostanne kamen dör Utlagern vun Tostännigkeiten ut dat Home Office. Website des Home Office [1] Theresa May's cabinet: Who's in and who's
Martina Hingis is en Swiezer Tennisspelerin. Se weer 209 Week lang Weltranglisteneerste un hett bitlang fiev Grand-Slam-Turniere in‘ Eenzel, twalf in‘ Düppel un söss in‘ Mixed wunnen. Hingis is neben Serena Williams de eenzige Tennisspelerin, de de fiev bedüüdensten Utteknungen vun de WTA winnen kunn. Martina Hingis hett 38 Titel bi WTA-Turnieren in‘ Eenzel un bitlang 42 in‘ Düppel wunnen. Todem wunn se fiev Grand-Slam-Titel in‘ Eenzel – dreemal de Australian Open un je eenmal Wimbledon un de US Open – as ok twalf Grand-Slam-Titel in‘ Düppel un söss in‘ Mixed. 1998 hett se dat schafft, mit verscheeden Partnerinnen sämtliche Grand-Slam-Turniere in dat sülvig Johr to winnen. Tüschen 1997 un 2001 stunn se 209 Week lang an de Tipp vun de Weltrangliste. Se is de jüngste Spelerin, de jemals dat Eenzelranking anführt hett. Mit 16 Johr un dree Maand weer se ok de jüngste Siegerin in dat 20. Johrhunnert bi en Grand-Slam-Turnier in‘ Eenzel. Nah hör Rückträe in dat Öller vun blots 22 Johren hett se sück 2006 för en Comeback entscheed, dat hör nochmals bit up Platz 6 vun de Weltrangliste führen dee. An‘ 1. November 2007 geev se hör tweeten Afscheed vun den Profisport, um 2013 weer up
Disse List wiest en Översicht över de Wapens in’n Landkreis Lümborg in Neddersassen. Dat sünd Wapens von Landkreise, Samtgemenen, Gemenen un von Oortschoppen un Öörd, de en egen Wapen föhrt. Disse List warrt dör dissen Bot in wisse Tiedafstänn von Wikidata ut automaatsch nee tohoopstellt. Wenn du disse List von Hand ännerst, denn geiht dat bi dat nächste Update wedder verloren! dat Aktuellmaken von de List von Hand anstöten | SPARQL Biller söken Enn von de List, de automaatsch tohoopstellt warrt. Wapen na Landkreis in Neddersassen Ammerland | Auerk | Celle | Cloppenborg | Cuxhoben | Deefholt | Eemsland | Freesland | Gifhorn | Gosler | Göttingen | Graafschop Bentem | Hameln-Purmunt | Region Hannover | Horborg | Heidkreis | Helmstidde | Hilmssen | Holsminnen | Leer | Lüchow-Dannenbarg | Lümborg | Neenborg | Nuurten | Ollnborg | Oosterholt | Ossenbrügge | Ostroe | Paane | Rodenborg | Schaumborg | Stood | Ülzen | Vechte | Veern | Wersermasch | Wittmund | Wulfenbüttel
Disse List wiest en Översicht över de Wapens in’n Landkreis Cuxhoben in Neddersassen. Dat sünd Wapens von Landkreise, Samtgemenen, Gemenen un von Oortschoppen un Öörd, de en egen Wapen föhrt. Disse List warrt dör dissen Bot in wisse Tiedafstänn von Wikidata ut automaatsch nee tohoopstellt. Wenn du disse List von Hand ännerst, denn geiht dat bi dat nächste Update wedder verloren! dat Aktuellmaken von de List von Hand anstöten | SPARQL Biller söken Enn von de List, de automaatsch tohoopstellt warrt. Wapen na Landkreis in Neddersassen Ammerland | Auerk | Celle | Cloppenborg | Cuxhoben | Deefholt | Eemsland | Freesland | Gifhorn | Gosler | Göttingen | Graafschop Bentem | Hameln-Purmunt | Region Hannover | Horborg | Heidkreis | Helmstidde | Hilmssen | Holsminnen | Leer | Lüchow-Dannenbarg | Lümborg | Neenborg | Nuurten | Ollnborg | Oosterholt | Ossenbrügge | Ostroe | Paane | Rodenborg | Schaumborg | Stood | Ülzen | Vechte | Veern | Wersermasch | Wittmund | Wulfenbüttel
Disse List wiest en Översicht över de Wapens in’n Landkreis Heidkreis in Neddersassen. Dat sünd Wapens von Landkreise, Samtgemenen, Gemenen un von Oortschoppen un Öörd, de en egen Wapen föhrt. Disse List warrt dör dissen Bot in wisse Tiedafstänn von Wikidata ut automaatsch nee tohoopstellt. Wenn du disse List von Hand ännerst, denn geiht dat bi dat nächste Update wedder verloren! dat Aktuellmaken von de List von Hand anstöten | SPARQL Biller söken Enn von de List, de automaatsch tohoopstellt warrt. Wapen na Landkreis in Neddersassen Ammerland | Auerk | Celle | Cloppenborg | Cuxhoben | Deefholt | Eemsland | Freesland | Gifhorn | Gosler | Göttingen | Graafschop Bentem | Hameln-Purmunt | Region Hannover | Horborg | Heidkreis | Helmstidde | Hilmssen | Holsminnen | Leer | Lüchow-Dannenbarg | Lümborg | Neenborg | Nuurten | Ollnborg | Oosterholt | Ossenbrügge | Ostroe | Paane | Rodenborg | Schaumborg | Stood | Ülzen | Vechte | Veern | Wersermasch | Wittmund | Wulfenbüttel
Pomerano (pommerscher: Pomerisch Språk; Brasilianisch: Língua Pomerana) is de Spraak vun pommerschen Inwanners in't 19. Johrhunnert to Brasilien De Spraak is een Varietät vun't plattdüütschen Dialekt Oostpommersch. Pommersch, Pommerschplatt, Pommeranisch, Pomerisch Dat Pomerano baseert op de oostpommersch Dialekt un höört dormit to Oostnedderdüütsch. Een Varietät is Pomerano, da in de Spraak veele portugeesch Fremdwöör inmengt sünd. Dat Intoniseern un de Utspraak sünd avers typsch Plattdüütsch bleven, as ok ünner anner de Grammatik, de p-t-k-Bibehoolt, dat nich vörhannen Diphtongeern. ′Ik wi ok as wat schriva am Semeador.′ (Ik wüllt ok wat schrieven an't Wekenblatt.) ′Wenn a Mesch krank wür, wür Kavera Tee kokt′ (Wenn een Minsch krank wörr, wörr Krüdertee kookt.) ′Papa dei nana Vend rira un de alles köpa.′ (Papa is to de Loden rieden un hett allens köfft.) p-t-k - Bibehoolt: ik - (nds:) ik - (de:) ich ok - (nds:) ok - (de:) auch wat - (nds:) wat - (de:) was kokt - (nds:) kookt - (de:) gekocht köpa - (nds:) koopen - (de:) kaufen; nich vörhannen Diphtongeern: rīra - (nds:) rieden - (de:) reiten schrīva - (nds:) schrieven - (de:) schreiben Neesalschwunn: Mesch - (nds:) Minsch - (de:) Mensch intervokalscher Rievluud-Bibehoolt: schriva - (nds:) schrieven - (de:)
Hendrikus Everhardus Franciscus „Henk“ Nooren (* 23. August 1954 in Bergen, Limburg) is en ehmalger nedderlannsch Springrieder un en vun de anseggsten Trainer weltwiet. Nah de School hett he Bedrievswertschapslehre studdert, hett dat Studium aber nah een Johr afbraken. Mit 20 Johren truck he nah Warnduorp un wurr en Schöler vun de Rietsportlegende Hans Günter Winkler. 1976 is he mit Jagermeester bi de Olympisch Spelen in Montreal reeden un keem in’t Eenzel up den 13. Platz. Bi de Europameesterschap 1977 in Wien wunn he mit de Mannschap mit Johan Heins, Anton Ebben un Harry Wouters van der Oudenweyer Mannschapsgold. Dat Johr dorup wunnen se de Sülvermedaille bi de Weltmeesterschap in Aken. 1981 wunn he bi de Europameesterschap in München in dat Team mit Emiel Hendrix, Johan Heins un Rob Ehrens Mannschapsbronze. Hüüd hörrt he to de an anseggsten Trainer weltwiet. He weer spaansch, sweedsch un franzöösch Natschonaltrainer vund e Springrieder. Todem traineer he ünner annern Marcus Ehning un Kevin Staut. Henk Noorens Vader weer Rietlehrer un fröherer Nedderlannsch Meester vun de Springrieder. Nooren hett twee jüngere Geschwister: Süster Ariane un Bröer Joke. Pluco (Schimmel) Obstalan II Jagermeester (ehemals Grande Giso) Mont Blanc Henk Nooren in de Datenbank vun Sportsreference.com (engelsch)